मैले त्यहाँ केवल पुरुषहरूलाई मात्र भेटिनँ । केही महिलासँग पनि भेटघाट गरें । तीमध्ये जिया टेरेसा एक हुन् । उनले १ सय वर्षको आयु पार गरेको रहस्य खोतल्दै मलाई स्थानीय विशेष चिया बनाउन सिकाइन्, जसलाई ‘कीलुर्जिनेस’ भनिन्छ, उनले पास्ताका ठूला पकेटहरू देखाइन् र त्यसलाई ठीक तरिकाले कसरी बनाउने भन्ने कुरा सिकाइन् । उनी हरेक आइतबार आफ्नी छोरीसँग मिलेर पास्ता बनाउँछिन्, जसमा चिल्लो—पिरो, गुलियो र मासुको मात्रा बढी हुन्छ, उनी उक्त पास्ता परिवार अनि छिमेकीहरूबीच बाँड्छिन् । त्यसपछि मलाई थाहा भयो कि त्यो क्षेत्रमा १ सय वर्ष बाँच्नुको रहस्य कम बोसोयुक्त वा गुलियो खाना पनि होइन ।
